## Uredba o organizaciji znanstveno-istraživačke djelatnosti u slučaju ratnog stanja ili neposredne ugroženosti neovisnosti i jedinstvenosti Republike Hrvatske

### NN 55/1991 (25.10.1991.), Uredba o organizaciji znanstveno-istraživačke djelatnosti u slučaju ratnog stanja ili neposredne ugroženosti neovisnosti i jedinstvenosti Republike Hrvatske

# PREDSJEDNIK REPUBLIKE HRVATSKE

Na temelju članka 101. stavka 1. Ustava Republike Hrvatske, na prijedlog
Vlade Republike Hrvatske, donosim

## UREDBU

### o organizaciji znanstveno-istraživačke djelatnosti u slučaju ratnog stanja ili neposredne ugroženosti neovisnosti i jedinstvenosti Republike Hrvatske

Članak 1.

Propisi kojima se uređuje oblast znanstveno-istraživačke djelatnosti
koji vrijede na dan stupanja na snagu ove uredbe primjenjivat će se u slučaju
ratnog stanja ili neposredne ugroženosti neovisnosti i jedinstvenosti Republike
Hrvatske, ukoliko ovom ili drugom uredbom sa zakonskom snagom nije drukčije
određeno.

Članak 2.

Ministarstvu znanosti, tehnologije i informatike u obavljanju svojih
funkcija i nadležnosti ostvaruje stalnu suradnju s Ministarstvom obrane
i drugim ministarstvima, a osobito o pitanjima u svezi s procjenom nastale
situacije, neophodnosti poduzimanja odgovarajućih mjera u izvršavanju utvrđenih
obveza znanstveno-istraživačkih organizacija i pojedinaca u obrambenom
sustavu Republike Hrvatske, kao i o drugim pitanjima u svezi organiziranja
znanstveno-istraživačke djelatnosti u takvim uvjetima.

Članak 3.

U ostvarivanju svoje odgovornosti za pravodobnost i cjelovitost obrambenih
priprema te za provedbu politike i zadataka u znanstveno-istraživačkoj
djelatnosti u slučaju ratnog stanja ili neposredne ugroženosti neovisnosti
i jedinstvenosti Republike Hrvatske, Ministarstvo znanosti, tehnologije
i informatike ima pravo neposrednog uvida i kontrole i ovlašteno je da
traži od organa upravljanja i poslovodnih organa znanstveno-istraživačkih
organizacija izvješća o obrambenim pripremama i o provedbi politike i zadataka
koji su im u cilju obrane Republike Hrvatske povjereni. Ako utvrdi da se
u znanstveno-istraživačkim organizacijama ne izvršavaju ili se nepravilno
izvršavaju pripreme, politika i zadaci iz stavka 1. ovog članka, Ministarstvo
znanosti, tehnologije i informatike poduzet će mjere predviđene ovom uredbom.

Članak 4.

Znanstveno-istraživačke organizacije i Republički fond za znanost nastavljaju
obavljati svoju djelatnost, ukoliko Ministarstvo znanosti, tehnologije
i informatike u skladu s ovom uredbom, ne odredi drukčije.

Članak 5.

Ministarstvo znanosti, tehnologije i informatike može za pojedine znanstveno-istraživačke
organizacije ili za više njih utvrditi rad na posebnom zadatku odnosno
znenstveno-istraživačkom projektu koji je od interesa za obranu Republike
Hrvatske. Ministarstvo znanosti, tehnologije i informatike, može narediti
organiziranje znanstveno-istraživačkog rada odnosno projekta znanstveno-istraživačkim
organizacijama radi svrsishodnijeg angažiranja znanstveno-istraživačke
djelatnosti i znanstveno-istraživačke infrastrukture u obrani Republike
Hrvatske. Ministarstvo znanosti, tehnologije i informatike može, u interesu
obrane Republike Hrvatske, obaviti preraspodjelu tehničkih potencijala
i znanstvenih radnika u oblasti znanstveno-istraživačke djelatnosti, tako
da te potencijale, odnosno radnike raspoređuje iz jedne u drugu znanstveno-istraživaćku
organizaciju ili ih koncentrira u jednoj ili više tih organizacija.

Članak 6.

Ukoliko se ocijeni da je u interesu obrane Republike Hrvatske, Ministarstvo
znanosti, tehnologije i informatike može osnovati odnosno predložiti osnivanje
odredene znanstveno-istraživačke organizacije.

Članak 7.

U slučaju da znanstveno-istraživačka organizacija ne ostvaruje zadatke
odnosno projekte ili programe koji su joj, u skladu s ovom uredbom ili
drugim propisima, povjereni, Ministarstvo znanosti, tehnologije i informatike
može utvrditi prestanak rada te znanstveno-istraživačke organizacije. U
slučaju kada Ministarstvo znanosti, tehnologije i informatike utvrdi da
znanstveno-istraživačka organizacija ne provodi cjelovite i pravodobne
obrambene pripreme i ne djeluje u interesima obrane Republike Hrvatske
upozorit će znanstveno-istraživačku organizaciju određujući joj rok za
usklađivanje. Ukoliko znanstveno-istraživačka organizacija ne uskladi svoj
rad i djelovanje u roku iz stavka 2. ovoga članka, Ministarstvo znanosti,
tehnologije i informatike može utvrditi prestanak njezinoga rada.

Članak 8.

Ako znanstveno-istraživačka organizacija ne organizira rad na način
određen zakonom, ovom i drugom uredbom sa zakonskom snagom, Ministarstvo
znanosti, tehnologije i informatike neovisno od propisanih uvjeta i postupaka,
može razriješiti od dužnosti organ upravljanja i poslovodni organ i imenovati
drugi organ upravljanja i poslovodni organ. Organ upravljanja u znanstveno-istraživačkoj
organizaciji donosi sve opće akte. Ukoliko je opći akt znanstveno-istraživačke
organizacije od interesa za obranu Republike Hrvatske, prije donošenja,
potrebno je pribaviti suglasnost Ministarstva znanosti, tehnologije i informatike.

Članak 9

Ministarstvo znanosti, tehnologije i informatike može, u slučaju potrebe,
u suradnji s drugim državnim organima organizirati djelomičan znanstveno-istraživački
rad i u inozemstvu.

Članak 10.

Istaknutim znanstveno-istraživačkim radnicima koji žive i rade izvan
Republike Hrvatske, a žele se uključiti u znanstveno-istraživački rad u
interesu obrane Republike Hrvatske, Ministarstvo znanosti, tehnologlje
i informatike, u suradnji s drugim državnim organima, osigurat će nesmetan
dolazak i rad na znanstveno-istraživačkim projektima od interesa za obranu
Republike Hrvatške. Radnicima iz stavka 1. ovoga članka Ministarstvo znanosti,
tehnologije i informatike, u suglasnosti s Ministarstvom obrane, može povjeriti
izradbu određenog znanstveno-istraživačkog projekta ili njegovog dijela
od interesa za obranu Republike Hrvatske, ukoliko se ne može osigurati
njihov dolazak u Republiku Hrvatsku.

Članak 11.

Ministarstvo znanosti, tehnologije i informatike organizirat će posebnu
službu za evidentiranje znanstveno-istraživačkih potencijala i inicijativa
radi njihovoga izravnog uključivanja u obrambene aktivnosti Republike Hrvatske.

Članak 12.

Ministarstvo znanosti, tehnologije i informatike u suradnji s Ministarstvom
obrane predlaže Vladi Republike Hrvatske koje su znanstveno-istraživačke
organizacije od osobitog interesa za obranu Republike Hrvatske.

Članak 13.

U osiguranju interesa obrane Republike Hrvatske, Ministarstvo znanosti,
tehnologije i informatike usmjerava i koordinira rad znanstveno-istraživačkih
organizacija i ukupne znanstveno-istraživačke djelatnosti. Ministarstvo
znanosti, tehnologije i informatike ovlašteno je izravno naređivati organiziranje
i obavljanje znanstveno-istraživačke djelatnosti, odnosno izvršenje određenih
projekata od interesa za obranu Republike Hrvatske znanstveno-istraživačkim
organizacijama i drugim subjektima u znanstveno-istraživačkoj oblasti.

Članak 14.

Financiranje znanstveno-istraživačke djelatnosti i rada znanstveno-istraživačkih
organizacija i znanstveno-istraživačkih radnika na određenim znanstveno-istraživačkim
projektima od interesa za obranu Republike Hrvatske obavlja se na način
utvrđen Zakonom o znanstveno-istraživačkoj djelatnosti ("Narodne novine",
broj 14/86, 40/90. i 9/91). Ukoliko su sredstva iz stavka 1. ovoga članka
nedostatna, Vlada Republike Hrvatske osigurava dodatna sredstva u ratnom
budžetu Republike Hrvatske na prijedlog ministra znanosti, tehnologije
i informatike.

Članak 15.

Vlada Republike Hrvatske ovlaštena je uređivati prava u oblasti znanstveno-istraživačke
djelatnosti. Ministar znanosti, tehnologije i informatike ovlašten je uređivati
oblik, opseg, kvalitet i način ostvarivanja prava iz stavka 1. ovoga članka.

Članak 16.

Fizičke i pravne osobe pravo raspolaganja odnosno pravo vlasništva na
sredstvima znanstveno-istraživačke infrastrukture i na drugim sredstvima
materijalne osnove znanstveno-istraživačkog rada mogu prenositi na druge
osobe samo uz prethodnu suglasnost Ministarstva znanosti, tehnologije i
informatike.

Članak 17.

Potanje upute za provedbu ove uredbe po potrebi, donijet će Ministarstvo
znanosti, tehnologije i informatike.

Članak 18.

Ova uredba stupa na snagu danom donošenja.

Evidencijski broj 56

Broj : 960/91.

Zagreb, 10. rujna 1991.

Predsjednik Republike Hrvatske

**dr. Franjo Tuđman, v. r.**

Uredba, NN 55/1991-1513